**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-279** **„****DĖL KĖDAINIŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2020 m. spalio 14 d. Nr. SP-257

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:

Pakeisti Kėdainių rajono savivaldybės būsto ir socialinio būsto nuomos tvarkos aprašą, patvirtintą Kėdainių rajono savivaldybės tarybos 2019 m. gruodžio 20 d. sprendimu Nr. TS-279 „Dėl Kėdainių rajono savivaldybės būsto ir socialinio būsto nuomos tvarkos aprašo patvirtinimo“:

1. Pakeisti 36.7 papunktį ir išdėstyti jį taip:

„36.7. Atlaisvintas Savivaldybės būstas, atsižvelgiant į socialinio būsto poreikį, Savivaldybės tarybos ar jos įgaliotos Savivaldybės administracijos sprendimu įrašomas į socialinio būsto fondą ir naudojamas teisę į socialinio būsto nuomą turintiems asmenims ir šeimoms aprūpinti būstu. Esant poreikiui šie būstai pirmiausia siūlomi ir neįrašytiems į Sąrašą asmenims ir šeimoms, atitinkantiems Įstatymo 16 straipsnio 8 dalies nuostatas.“

1. Pakeisti 48 punktą ir išdėstyti jį taip:

„48. Savivaldybės administracija sudaro fizinių ir juridinių asmenų, pageidaujančių asmenis ir šeimas aprūpinti būstu, nuomojamų būstų sąrašą. Informacija apie tokius būstus skelbiama Savivaldybės interneto svetainėje.“

Savivaldybės meras

Jūratė Blinstrubaitė Arūnas Kacevičius Neringa Petrauskienė Rūta Švedienė

2020-10- 2020-10- 2020-10- 2020-10-

Audronė Naujalienė

2020-10-

Lyginamasis variantas

**DĖL Kėdainių rajono savivaldybės tarybos 2019 m. GRUODŽIO 20 d. sprendimo Nr. TS-279 „DĖL KĖDAINIŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

**I SKYRIUS**

**BENDROSIOS NUOSTATOS**

1. Kėdainių rajono savivaldybės (toliau – Savivaldybė) būsto ir socialinio būsto nuomos tvarkos aprašas (toliau – Aprašas) reglamentuoja Savivaldybės būsto ir socialinio būsto, kaip Savivaldybės būsto fondo dalies, nuomos sąlygas ir tvarką.

2. Šiame Apraše vartojamos sąvokos apibrėžtos Lietuvos Respublikos paramos būstui įsigyti ar išsinuomoti įstatyme (toliau – Įstatymas).

**II SKYRIUS**

**TEISĖ Į SOCIALINIO BŪSTO NUOMĄ AR JO SĄLYGŲ PAGERINIMĄ**

3. Teisę į socialinio būsto nuomą turi asmenys ir šeimos, kurie atitinka visus Įstatymo 9 straipsnio 1 dalyje bei Aprašo šiame punkte nurodytus reikalavimus.

3.1. Gyvenamosios vietos deklaravimo įstatyme nustatyta tvarka asmuo (šeimos atveju – vieno iš šeimos narių pasirinktinai) deklaravo gyvenamąją vietą Kėdainių rajono savivaldybėje, o jeigu asmuo deklaruotos gyvenamosios vietos neturi, – Kėdainių rajono savivaldybėje yra įtrauktas į gyvenamosios vietos nedeklaravusių asmenų apskaitą.

3.2. Gyventojų turto deklaravimo įstatyme nustatyta tvarka deklaravo turtą ir gautas pajamas. Deklaruoto turto vertė ir pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, iki prašymo suteikti paramą būstui išsinuomoti pateikimo dienos neviršija Įstatymo 11 straipsnio 3 dalyje nustatytų pajamų ir turto dydžių;

3.3. asmens ar šeimos, sutikusio išsinuomoti pasiūlytą socialinį būstą, deklaruoto turto vertė ar pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, negali viršyti 25 procentų Įstatymo 11 straipsnio 3 dalyje nustatytų pajamų ir turto dydžių;

3.4. neturi Lietuvos Respublikos teritorijoje nuosavybės teise būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų, arba nuosavybės teise turimo būsto naudingasis plotas, tenkantis vienam asmeniui ar šeimos nariui, yra mažesnis kaip 10 kvadratinių metrų arba mažesnis kaip 14 kvadratinių metrų, jeigu šeimoje yra neįgalusis arba asmuo, sergantis sunkia lėtinės ligos, įrašytos į Vyriausybės ar jos įgaliotos institucijos patvirtintą sąrašą, forma.

4. Teisę į socialinio būsto sąlygų pagerinimą turi asmenys ir šeimos, gyvenantys Savivaldybės išnuomotame socialiniame būste, jeigu jiems išnuomoto socialinio būsto naudingasis plotas, tenkantis vienam šeimos nariui, yra mažesnis kaip 10 kvadratinių metrų arba šio Aprašo 3.4 punkte nustatytais atvejais yra mažesnis kaip 14 kvadratinių metrų, arba jeigu jie turi teisę į socialinio būsto nuomos sąlygų pagerinimą pagal Įstatymo 15 straipsnyje nustatytus socialinio būsto naudingojo ploto normatyvus, arba jeigu asmuo ar šeimos narys tampa neįgaliuoju ir dėl judėjimo ar apsitarnavimo funkcijų sutrikimų jam (šeimai) turi būti nuomojamas specialiai pritaikytas socialinis būstas.

5. Asmenys ir šeimos, su kuriais socialinio būsto nuomos sutartis nutraukta jiems pažeidus socialinio būsto nuomos sutarties sąlygas, teisę į socialinio būsto nuomą įgyja po 5 metų nuo socialinio būsto nuomos sutarties nutraukimo dienos.

**III SKYRIUS**

**Socialinio būsto nuomos tvarka ir sąlygos**

6. Savivaldybės socialinis būstas nuomojamas asmenims ir šeimoms, Lietuvos Respublikos gyvenamosios vietos deklaravimo įstatyme nustatyta tvarka savo gyvenamąją vietą deklaravusiems Savivaldybės teritorijoje ir įrašytiems į Asmenų ir šeimų, turinčių teisę į socialinio būsto nuomą, sąrašą (toliau – Sąrašas).

7. Laisvas socialinis būstas siūlomas asmenims ir šeimoms, įrašytiems į Sąrašą, laikantis eiliškumo, įvertinus buvimo Sąraše laikotarpį, registruotu laišku išsiunčiant pasiūlymą (ar įteikus tiesiogiai) dėl socialinio būsto nuomos. Pasiūlyme nurodomas terminas, per kurį asmuo ar šeima turi pateikti rašytinį sutikimą ar nesutikimą nuomotis jiems siūlomą socialinį būstą, kuris negali būti trumpesnis kaip 7 darbo dienos nuo pasiūlymo pateikimo dienos.

8. Siūlant nuomotis laisvą socialinį būstą, atsižvelgiama į:

8.1. socialinio būsto naudingojo ploto normatyvus, nurodytus Įstatymo 15 straipsnyje;

8.2. asmens ar šeimos poreikius (pageidavimą), nurodytus prašyme (t. y. atsižvelgiant į tai, kokį būstą (su patogumais ar be, su autonominiu ar centriniu šildymu ir pan.), kokiose seniūnijose (konkrečioje, kaimiškose ar miesto) asmuo ar šeima pageidautų išsinuomoti socialinį būstą).

9. Jeigu socialinio būsto naudingas plotas yra didesnis negu Įstatymo 15 straipsnyje nurodytas šio ploto normatyvas, tenkantis asmeniui ar šeimai, esančiai sąraše, būstą siūloma išsinuomoti kitiems asmenims ar šeimoms, kurių eilės numeris yra vėlesnis, atsižvelgiant į tai, kad siūlomo išsinuomoti būsto naudingasis plotas atitinka šeimos narių skaičiui esantį tenkantį naudingojo ploto normatyvą. Asmenims ir šeimoms, gyvenantiems savivaldybės išnuomotame socialiniame būste ir turintiems teisę į socialinio būsto nuomos sąlygų pagerinimą, jeigu asmuo ar šeimos narys tampa neįgaliuoju ir dėl judėjimo ar apsitarnavimo funkcijų sutrikimų jam (šeimai) turi būti nuomojamas specialiai pritaikytas socialinis būstas, toks socialinis būstas suteikiamas nesilaikant eiliškumo.

10. Kai Savivaldybės socialinio būsto fonde nėra laisvų butų, atitinkančių Įstatymo 15 straipsnyje įtvirtintą socialinio būsto naudingojo ploto normatyvą, tenkantį vienam asmeniui ar šeimos nariui, šiems asmenims sutikus gali būti išnuomojamas ir mažesnio naudingojo ploto socialinis būstas.

11. Laisvas socialinis būstas, pritaikytas judėjimo ir apsitarnavimo funkcijų sutrikimų turintiems neįgaliesiems, siūlomas judėjimo ir apsitarnavimo funkcijų sutrikimų turintiems asmenims, įrašytiems į Neįgaliųjų asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų, grupę, praleidžiant kitokio pobūdžio negalią turinčius asmenis ar šeimas.

12. Raštiški pasiūlymai dėl to paties socialinio būsto nuomos gali būti išsiunčiami keliems asmenims ar šeimoms, įspėjant juos, kad siūlomas būstas bus išnuomotas laikantis eiliškumo Sąraše.

13. Asmuo ar šeima per Savivaldybės administracijos nustatytą terminą privalo atvykti į Savivaldybę ir raštu išreikšti sutikimą arba motyvuotą atsisakymą nuomotis siūlomą socialinį būstą.

14. Asmenys ir šeimos, kuriems įstatymo nustatyta tvarka siūloma išsinuomoti socialinį būstą ir kurie rašytiniame pasiūlyme nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, išbraukiami iš Kėdainių rajono savivaldybės asmenų ir šeimų, turinčių teisę į socialinio būstą, sąrašo.

15. Asmeniui ar šeimai raštu išreiškus sutikimą nuomotis pasiūlytą socialinį būstą, Savivaldybės administracijos direktorius ne vėliau kaip per 10 darbo dienų nuo sutikimo nuomotis pasiūlytą socialinį būstą pateikimo dienos, priima sprendimą dėl socialinio būsto nuomos konkrečiam asmeniu ar šeimai. Savivaldybės administracijos direktoriaus įsakymą rengia Socialinės paramos skyrius. Savivaldybės administracijos direktoriaus įsakyme dėl socialinio būsto nuomos nurodoma: asmens, kuriam išnuomojamas socialinis būstas, vardas, pavardė, socialinio būsto adresas, plotas, šeimos narių skaičius.

16. Savivaldybės administracijos direktoriui priėmus sprendimą dėl socialinio būsto nuomos, būsto administratorius (seniūnija ar UAB ,,Kėdainių butai“) sudaro su nuomininku Savivaldybės socialinio būsto nuomos sutartį (1 priedas).

17. Socialinio būsto nuomos sutartis sudaroma, keičiama ir nutraukiama vadovaujantis Lietuvos Respublikos Civiliniu kodeksu ir Lietuvos Respublikos paramos būstui įsigyti ar išsinuomoti Įstatyme ar socialinio būsto nuomos sutartyje numatytais atvejais.

**IV SKYRIUS**

**SOCIALINIO BŪSTO NUOMA Į ASMENŲ IR ŠEIMŲ, TURINČIŲ TEISĘ Į PARAMĄ BŪSTUI IŠSINUOMOTI, SĄRAŠUS NEĮRAŠYTIEMS ASMENIMS IR ŠEIMOMS**

18. Laisvas socialinis būstas gali būti išnuomojamas ir neįrašytiems į Sąrašą asmenims ir šeimoms, atitinkantiems Įstatymo 16 straipsnio 8 dalies nuostatas.

19. Asmenys ir šeimos, nurodyti Įstatymo 16 straipsnio 8 dalyje, Savivaldybės administracijai pateikia Lietuvos Respublikos socialinės apsaugos ir darbo ministro įsakymu patvirtintos formos prašymą išnuomoti socialinį būstą asmenims ir šeimoms, neįrašytiems į Sąrašą.

20. Asmuo ar šeima, netekę Lietuvos Respublikos nuosavybės teise turėto būsto dėl gaisro, potvynio, stiprių vėjų ar kitų nuo žmogaus valios nepriklausančių aplinkybių, pateikia šias aplinkybes įrodančius dokumentus. Asmeniui pageidaujant, Savivaldybės administracijos atsakingas specialistas inicijuoja minėtų dokumentų gavimą iš atsakingų institucijų.

21. Prireikus Savivaldybės administracija turi teisę prašyti pateikti papildomą informaciją ir (arba) papildomus dokumentus, įrodančius teisę į socialinio būsto nuomą Įstatymo 16 straipsnio 8 dalyje nurodytais atvejais.

22. Kai asmuo ar šeima neatitinka Įstatymo 16 straipsnio 8 dalies nuostatų, Savivaldybės administracijos direktorius išsiunčia motyvuotą atsisakymą suteikti paramą būstui išsinuomoti ne vėliau kaip per 10 darbo dienų nuo prašymo pateikimo dienos.

23. Sprendimą dėl socialinio būsto nuomos asmenims ir šeimoms, neįrašytiems į Sąrašą ir atitinkantiems Įstatymo 16 straipsnio 8 dalies nuostatas, priima Savivaldybės administracijos direktorius ne vėliau kaip per 20 darbo dienų nuo prašymo išnuomoti socialinį būstą asmenims ir šeimoms, neįrašytiems į Sąrašą, pateikimo dienos.

24. Apie priimtą sprendimą asmuo ar šeima informuojami raštu per 5 darbo dienas nuo sprendimo priėmimo dienos.

25. Kai laisvo socialinio būsto Savivaldybės būsto fonde nėra, Savivaldybės administracija ne vėliau kaip per 10 darbo dienų nuo prašymo išnuomoti socialinį būstą asmenims ir šeimoms, neįrašytiems į Sąrašą, pateikimo dienos apie tai raštu informuoja asmenį ar šeimą.

26. Esant poreikiui atlaisvintas socialinis būstas pirmumo teise gali būti siūlomas išsinuomoti savivaldybės ar socialinio būsto nuomininkams, iškeliamiems iš netikslingų remontuoti, netinkamų gyventi ir pripažintų avarinės būklės patalpų. Suteikiama kita tinkamai įrengta, sanitarinius bei techninius reikalavimus atitinkanti gyvenamoji patalpa.

27. Nuomininkai, du kartus atsisakę persikelti į Aprašo 23 punkte siūlomą socialinį būstą, iš netikslingų remontuoti, netinkamų gyventi ir pripažintų avarinės būklės patalpų iškeldinami teismo tvarka.

28. Informacija apie Įstatymo 16 straipsnio 8 dalyje numatytais atvejais išnuomotus būstus viešai paskelbiama Savivaldybės interneto svetainėje, nurodant išnuomoto būsto naudingąjį plotą, šeimos narių skaičių ir atvejį, dėl kurio šis būstas išnuomotas, ne vėliau kaip per 15 darbo dienų nuo Socialinio būsto nuomos sutarties pasirašymo dienos.

**V SKYRIUS**

**SOCIALINIO BŪSTO NUOMOS MOKESČIO SUMAŽINIMAS IR**

**ATLEIDIMAS NUO JO**

29. Esant asmens ar šeimos rašytiniam prašymui dėl būsto nuomos mokesčio sumažinimo, būsto nuomos mokestis gali būti sumažinamas 40 proc., jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį neviršija 1,5 valstybės remiamų pajamų (toliau – VRP) dydžio, tenkančio vienam asmeniui (šeimos atveju – vienam šeimos nariui), ribos. Ši nuostata taikoma:

29.1. šeimoms auginančioms ir (ar) globojančioms tris ar daugiau vaikų iki 18 metų;

29.2. motinai ar tėvui vienam auginančiam (globojančiam) vaiką (vaikus) iki 18 metų;

29.3. neįgaliesiems (arba šeimoms, kuriose yra neįgaliųjų);

29.4. senatvės pensininkams.

30. Nuo nuomos mokesčio atleidžiami asmenys ar šeimos, kurių vertinamos metinės pajamos, tenkančios vienam asmeniui ( šeimos atveju − vienam šeimos nariui) per mėnesį, yra mažesnės nei 1 VRP.

31. Savivaldybės administracijos atsakingam specialistui nustačius teisinį pagrindą sumažinti nuomos mokestį, nuomos mokestis perskaičiuojamas ir patvirtinamas Savivaldybės administracijos direktoriaus.

32. Esant asmens ar šeimos rašytiniam prašymui atleisti nuo nuomos mokesčio, Savivaldybės administracijos atsakingam specialistui nustačius teisinį pagrindą atleisti nuo nuomos mokesčio, parengiamas Savivaldybės administracijos direktoriaus įsakymas dėl atleidimo nuo nuomos mokesčio.

33. Atleidimas nuo nuomos mokesčio ar sumažintas nuomos mokestis Savivaldybės socialinio būsto nuomininkui gali būti taikomas ne ilgiau kaip 12 mėn. nuo Savivaldybės administracijos direktoriaus įsakymo, patvirtinančio sumažintą nuomos mokestį ar atleidimą nuo nuomos mokesčio, dienos (jei nėra nustatyta kita perskaičiuoto nuomos mokesčio ar atleidimo nuo nuomos mokesčio taikymo pradžios data).

34. Asmuo ar šeima apie sumažintą nuomos mokestį ar atleidimą nuo nuomos mokesčio informuojami raštu ne vėliau kaip per 10 darbo dienų nuo Savivaldybės administracijos direktoriaus įsakymo, patvirtinančio sumažintą nuomos mokestį ar atleidimą nuo nuomos mokesčio, įsigaliojimo dienos.

35. Socialinio būsto nuomininkai, pateikdami prašymą atleisti ar sumažinti socialinio būsto nuomos mokestį, privalo deklaruoti turimą turtą (įskaitant gautas pajamas) Gyventojų turto deklaravimo įstatyme nustatyta tvarka (Valstybinei mokesčių inspekcijai pateikiant Metinę gyventojo (šeimos) turto deklaraciją už praėjusius kalendorinius metus) ir esant reikalui pristatyti papildomus dokumentus, patvirtinančius teisę į socialinio būsto nuomos mokesčio sumažinimą.

**VI SKYRIUS**

**KITI SAVIVALDYBĖS BŪSTO AR SOCIALINIO BŪSTO NUOMOS ATVEJAI**

36. Savivaldybės būstas gali būti išnuomotas:

36.1. iškeliamiems iš jiems savivaldybės išnuomotų patalpų, jei jose negalima gyventi dėl stichinių ar kitų nelaimių sukeltų padarinių (gaisro, audros, potvynio, teroro akto ar kt.) ar statinio avarijos (jos grėsmės) ir jei gyvenamoji patalpa išlieka – tol, kol gyvenamosios patalpos bus suremontuotos;

36.2. prireikus kapitaliai remontuoti ar rekonstruoti savivaldybės gyvenamąsias patalpas, kurių remontuoti negalima neiškėlus gyventojų (nuomininkų), ir jei po remonto, rekonstrukcijos ar perplanavimo gyvenamoji patalpa išlieka – tol, kol gyvenamosios patalpos bus suremontuotos, rekonstruotos ar pertvarkytos;

36.3. esant ekonomiškai nenaudinga remontuoti ar rekonstruoti savivaldybės gyvenamąsias patalpas ar po rekonstrukcijos ar perplanavimo jos neišlieka;

36.4. asmenims ir šeimoms, kurie su savivaldybe ar jos įstaigomis yra susiję darbo ar jų esmę atitinkančiais santykiais, apgyvendinti;

36.5. kitais tikslais pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymą, vadovaujantis visuomeninės naudos, efektyvumo, racionalumo ir viešosios teisės principais;

36.6. grįžtantiems į Kėdainių rajono savivaldybę nuolat gyventi politiniams kaliniams ir tremtiniams bei jų šeimos nariams. Sprendimą dėl būsto grįžtantiems asmenims nuomos priima Savivaldybės administracijos direktorius;

36.7. Atlaisvintas Savivaldybės būstas, atsižvelgiant į socialinio būsto poreikį, Savivaldybės tarybos ar jos įgaliotos savivaldybės administracijos sprendimu įrašomas į Savivaldybės socialinio būsto fondą ir naudojamas teisę į socialinio būsto nuomą turintiems asmenims ar šeimoms aprūpinti būstu ~~išnuomoti~~. Esant poreikiui šie būstai pirmiausia siūlomi ir neįrašytiems į Sąrašą asmenims ir šeimoms, atitinkantiems Įstatymo 16 straipsnio 8 dalies nuostatas.

37. Asmenims ar šeimoms, iki 2002 m. gruodžio 31 d. išsinuomojusiems Savivaldybės gyvenamąsias patalpas pagal Lietuvos Respublikos gyventojų apsirūpinimo gyvenamosiomis patalpomis įstatymą, Įstatyme nustatyti socialinio būsto naudingojo ploto normatyvai ir šio būsto nuomos sąlygos nekeičiami ir dėl to galiojanti nuomos sutartis nekeičiama, išskyrus Lietuvos Respublikos civiliniame kodekse nustatytus atvejus.

38. Socialinio būsto nuomininku sutartyje įrašomas asmuo, kurio vardu šeimos paraiška buvo įrašyta į Sąrašą. Kiti asmenys sutartyje įvardijami nuomininko šeimos nariais. Savivaldybės socialinio būsto nuomininkas, kartu su juo gyvenančių ir bendrą ūkį vedančių pilnamečių šeimos narių, įskaitant laikinai išvykusius, susitarimu, nuomotojui sutikus, pirminis nuomininkas gali būti pakeistas kitu šeimos nariu.

39. Savivaldybės socialinio būsto nuomininkas, gavęs kartu su juo gyvenančių ir bendrą ūkį vedančių pilnamečių šeimos narių, įskaitant laikinai išvykusius, rašytinį sutikimą ir nuomotojui sutikus, gali keistis nuomojama gyvenamąja patalpa su kitu savivaldybės gyvenamųjų patalpų nuomininku.

40. Socialinio būsto nuomos sutartis gali būti keičiama ir asmeniui ar šeimai išnuomojamas kitas būstas, jeigu asmuo ar šeima įgyja teisę į kitokio, negu nuomojamas, naudingojo ploto socialinį būstą pagal Įstatymo 15 straipsnyje nustatytą socialinio būsto naudingojo ploto normatyvą.

41. Nuomininkas turi teisę prašyti, kad nuomotojas suteiktų nuomininkui mažesnį socialinį būstą vietoj turimo didesnio arba pateikęs savo ar kartu gyvenančio šeimos nario neįgalumo pažymėjimą, pakeisti jo nuomojamą socialinį būstą, esantį aukštesniame nei pirmame pastato aukšte, į kitas tokio paties ar mažesnio ploto laisvas gyvenamąsias patalpas, esančias pirmame pastato aukšte. Tokie prašymai gali būti patenkinami atsiradus tinkamam laisvam socialiniam būstui.

42. Savivaldybės ar socialinio būsto nuomos sutartis sudaroma, keičiama, nutraukiama arba pratęsiama Civiliniu kodeksu, Įstatymo 20 straipsniu, nuomos sutartyje numatytais atvejais.

43. Savivaldybės atsakingam specialistui nustačius, kad asmens ar šeimos, nuomojančio socialinį būstą, deklaruoto turto vertė ar pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, daugiau kaip 25 procentais viršija Įstatymo 11 straipsnio 3 punkte nustatytus metinius pajamų ir turto dydžius, siekiant suteikti asmeniui ar šeimai laiko susirasti kitą būstą rinkoje ar įsigyti (nusipirkti) nuosavybės teise, asmens ar šeimos prašymu Savivaldybės taryba gali priimti sprendimą šį būstą nuomoti kaip Savivaldybės būstą rinkos kainomis, vadovaudamasi Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito būsto. Šiuo atveju savivaldybės būstas rinkos kainomis nuomojamas ne ilgesniam nei trejų metų laikotarpiui, su asmeniu sudaroma nauja Savivaldybės būsto nuomos sutartis (2 priedas).

43.1. Asmenys ir šeimos, nuomojantys Savivaldybės būstą šio punkto nurodytu atveju, sumažėjus asmens ar šeimos turtui (įskaitant gautas pajamas), gali teikti prašymą rinkos kaina nuomojamą Savivaldybės būstą toliau nuomotis socialinio būsto nuomos sąlygomis.

43.2. Jeigu asmens ar šeimos deklaruotas turtas (įskaitant gautas pajamas) po trejų metų nuo Savivaldybės būsto nuomos sutarties sudarymo dienos viršija Įstatymo 11 straipsnio 3 dalyje nustatytus metinius pajamų ir turto dydžius, Savivaldybės administracija per vieną mėnesį nuo pajamų ir turto deklaracijos įvertinimo informuoja asmenis ir šeimas apie pareigą išsikelti iš patalpų. Asmenims ar šeimoms per tris mėnesius geranoriškai patalpų neatlaisvinus, Savivaldybės administracija inicijuoja iškeldinimą iš Savivaldybės būsto teisės aktų nustatyta tvarka.

44. Asmenims ar šeimoms, kuriems savivaldybės gyvenamosios patalpos buvo išnuomotos iki 2002 m. gruodžio 31 d. ir jų deklaruotas turtas (įskaitant gautas pajamas) už kalendorinius metus neviršija Įstatymo 11 straipsnio 3 dalyje nustatytų metinių pajamų ir turto dydžių ir atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti, asmens ar šeimos prašymu, Savivaldybės taryba gali priimti sprendimą šį būstą nuomoti kaip socialinį būstą ir socialinio būsto nuomos mokestį apskaičiuoti, vadovaudamasi Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito tinkamo būsto. Pakeitus nuomos sąlygas, su asmeniu sudaroma nauja Savivaldybės socialinio būsto nuomos sutartis.

45. Asmenims ar šeimoms, iki 2002 m. gruodžio 31 d. išsinuomojusiems Savivaldybės gyvenamąsias patalpas pagal Lietuvos Respublikos gyventojų apsirūpinimo gyvenamosiomis patalpomis įstatymą, Įstatyme nustatyti socialinio būsto naudingojo ploto normatyvai ir šio būsto nuomos sąlygos nekeičiami ir dėl to galiojanti nuomos sutartis nekeičiama, išskyrus Lietuvos Respublikos civiliniame kodekse nustatytus atvejus.

**VI SKYRIUS**

**SAVIVALDYBĖS BŪSTO IR SOCIALINIO BŪSTO, KAIP SAVIVALDYBĖS BŪSTO FONDO DALIES, SĄRAŠŲ TVARKYMAS**

46. Savivaldybės būsto fondo sąrašas ir Savivaldybės socialinio būsto fondo sąrašas, kuris yra savivaldybės būsto fondo sąrašo dalis, tvirtinami (keičiami) Savivaldybės tarybos sprendimu ne rečiau kaip kartą per metus ir skelbiami savivaldybės interneto svetainėje (nurodant būsto adresą ir naudingą plotą).

47. Savivaldybės tarybos sprendimo projektas rengiamas:

47.1. gavus asmens rašytinį prašymą pakeisti Savivaldybės būsto nuomos sutartį ir sudaryti socialinio būsto nuomos sutartį, jeigu asmens (šeimos) Lietuvos Respublikos gyventojų turto deklaravimo įstatyme nustatyta tvarka deklaruotas turtas (įskaitant gautas pajamas) už kalendorinius metus iki prašymo pateikimo dienos neviršija Įstatymo 11 straipsnio 3 punkte įtvirtintų dydžių. Sudarius socialinio būsto nuomos sutartį yra laikoma, kad asmuo (šeima) praranda teisę į nuomos teisinius santykius, atsiradusius iki 2002 m. gruodžio 31 d. pagal Lietuvos Respublikos gyventojų apsirūpinimo gyvenamosiomis patalpomis įstatymą. Asmuo su prašymu pateikia sutikimą, jog sudarius socialinio būsto nuomos sutartį, nuomos santykiai, galioję iki šios sutarties sudarymo, yra laikomi pasibaigusiais ir toks būstas negali būti parduodamas vadovaujantis Įstatymu.

47. 2 Aprašo 36.7 punkte numatytais atvejais;

47.3. gavus asmens rašytinį prašymą, kuriame prašoma pakeisti socialinio būsto nuomos sutartį ir sudaryti Savivaldybės būsto nuomos sutartį ir kuriame nurodyta, kad asmuo sutinka mokėti nuomos mokestį, apskaičiuotą vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika. Asmuo, kuriam gyvenamosios patalpos suteiktos iki 2002 m. gruodžio 31 d. ir jo prašymu buvo sudaryta socialinio būsto nuomos sutartis, sutartį pakeisti į Savivaldybės būsto nuomos sutartį (atitinkamai keičiant būsto fondo sąrašą) galima tik Aprašo 43 punkte nurodyta tvarka.

47.4. kai atsilaisvinęs socialinis būstas, esantis Savivaldybės socialinio būsto fondo sąraše, yra pripažįstamas avariniu, netinkamu gyventi ir/ar netikslingu remontuoti, su bendrojo naudojimo patalpų dalimi – išbraukiamas iš socialinio būsto fondo sąrašo;

47.5. kai savivaldybės socialinis būstas įsigyjamas – įtraukiamas į Savivaldybės būsto ir socialinio būsto fondų sąrašus;

47.6. kai Savivaldybės būstas parduodamas – išbraukiamas iš Savivaldybės būsto fondo sąrašo;

47.7. kitais 47.1–47.6 papunkčiuose nepaminėtais atvejais, susijusiais su Savivaldybės būsto fondo ir Savivaldybės socialinio būsto fondo sąrašu, pakeitimais.

48. Savivaldybės administracija sudaro fizinių ir juridinių asmenų, pageidaujančių asmenis ir šeimas aprūpinti būstu, ~~nuomojančių~~ nuomojamų ~~būstus~~ būstų sąrašą. Informacija apie tokius būstus skelbiama Savivaldybės interneto svetainėje.

49. Savivaldybės administracija, esant poreikiui ir galimybei bei vadovaudamasi Įstatymu, gali socialinio būsto fondo plėtrą vykdyti pernuomojant iš fizinių ar juridinių asmenų išsinuomotą tinkamą būstą ir tokiu būdu aprūpinti būstu asmenis ir šeimas, įrašytus į asmenų ir šeimų, turinčių teisę į paramą būstui išsinuomoti, sąrašą. Šie būstai Savivaldybės tarybos sprendimu turi būti įtraukti į Savivaldybės socialinio būsto, kaip savivaldybės būsto dalies, sąrašą.

**VII SKYRIUS**

**BAIGIAMOSIOS NUOSTATOS**

50. Už asmenų (šeimų) pateiktų duomenų teisingumą atsako pareiškėjas.

51. Savivaldybės ir socialinis būstas negali būti subnuomojamas.

55. Savivaldybės socialinio būsto fondo plėtra numatoma patvirtintuose Savivaldybės strateginio planavimo dokumentuose.

53. Šalių ginčai dėl šio Aprašo taikymo sprendžiami teisės aktų nustatyta tvarka.

54. Šiame Apraše neaptarti klausimai dėl Savivaldybės būsto ir socialinio būsto nuomos sprendžiami vadovaujantis Lietuvos Respublikos paramos būstui įsigyti ar išsinuomoti įstatymu, Lietuvos Respublikos civiliniu kodeksu, kitais įstatymais, Vyriausybės nutarimais.

55. Šis Aprašas gali būti keičiamas, papildomas ir pripažįstamas netekusiu galios Savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kėdainių rajono savivaldybės būsto ir

socialinio būsto nuomos tvarkos aprašo

1 priedas

**SOCIALINIO BŪSTO NUOMOS SUTARTIS**

\_\_\_\_\_\_\_\_\_\_\_\_\_\_\_\_\_

(data ir numeris)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

[*Juridinio asmens pavadinimas*], pagal Lietuvos Respublikos įstatymus įsteigtas ir veikiantis juridinis asmuo, kodas [*kodas*], kurio registruota buveinė yra [*buveinės* *adresas*], atstovaujamas [*atstovo* *pareigos, vardas ir pavardė*], veikiančio (-ios) pagal [*dokumentas, kurio pagrindu veikia asmuo*] (toliau − Nuomotojas), ir [*vardas ir pavardė*], asmens kodas [*asmens kodas*] / gimimo data [*gimimo data*] (toliau − Nuomininkas), toliau kartu vadinami Šalimis, o kiekvienas atskirai – Šalimi, remdamiesi [*savivaldybės vykdomosios institucijos sprendimas išnuomoti socialinį būstą, sprendimo data ir numeris*], sudaro šią Socialinio būsto nuomos sutartį (toliau – Sutartis):

**I SKYRIUS**

**SUTARTIES DALYKAS**

1. Sutartimi Nuomotojas už mokestį įsipareigoja suteikti Nuomininkui Sutartyje nustatyta tvarka ir sąlygomis valdyti ir naudoti laisvą socialinį būstą, kurį apibūdinantys duomenys nurodyti Sutarties 2 punkte (toliau – socialinis būstas), o Nuomininkas įsipareigoja naudotis socialiniu būstu pagal paskirtį, nurodytą Sutarties 3 punkte, ir mokėti nuomos mokestį.

2. Socialinį būstą apibūdinantys duomenys:

2.1. adresas: [*savivaldybė, seniūnija, gyvenamoji vietovė ir kodas, gatvė, pastato Nr., korpuso Nr., buto Nr.*];

2.2. unikalus Nr.: [*numeris*];

2.3. bendrasis ir naudingasis plotas, išreikštas kvadratiniais metrais: [*plotas skaičiais ir žodžiais*];

2.4. kambarių skaičius: [*skaičius skaitmenimis ir žodžiais*];

2.5. socialinio būsto priklausiniai: [*išvardyti ir nurodyti jų skaičių bei paskirtį*].

3. Šalys susitaria, kad Nuomininkui nuomojamo socialinio būsto paskirtis yra jame gyventi Nuomininkui ir jo šeimos nariams: [*vardas (-ai), pavardė (-ės), gimimo data (-os) arba asmens kodas (-ai), giminystės ryšys (-iai)*].

**II SKYRIUS**

**ŠALIŲ TEISĖS IR PAREIGOS**

4. Nuomininkas įsipareigoja:

4.1. sudaryti paslaugų teikimo sutartis su geriamąjį ir karštą vandenį, elektros energiją, dujas, šiluminę energiją tiekiančiomis ir komunalines paslaugas (atliekų išvežimą, bendrojo naudojimo patalpų ir teritorijos valymą ir kitas) teikiančiomis įmonėmis ir (ar) organizacijomis ne vėliau kaip per 30 kalendorinių dienų nuo socialinio būsto perdavimo–priėmimo akto pasirašymo ir šių sutarčių kopijas pateikti Nuomotojui;

4.2. naudoti socialinį būstą tik pagal paskirtį, numatytą Sutarties 3 punkte, jį prižiūrėti ir laikyti tvarkingą, laikytis teisės aktuose nustatytų taisyklių, susijusių su socialinio būsto ir (ar) pastato, kuriame yra socialinis būstas, eksploatavimu ir priešgaisrinės saugos reikalavimais, nustatytais pastatui ir socialiniam būstui, neperleisti socialinio būsto nuomos teisės ir nesubnuomoti socialinio būsto;

4.3. socialiniu būstu naudotis nepažeidžiant kitų pastate, kuriame yra socialinis būstas, esančių butų ir bendrojo naudojimo patalpų savininkų ir (ar) naudotojų teisių bei teisėtų interesų;

4.4. Lietuvos Respublikos gyventojų turto deklaravimo įstatymo nustatyta tvarka už kalendorinius metus deklaruoti turimą turtą (įskaitant gautas pajamas);

4.5. per mėnesį nuo gyvenamosios vietos pakeitimo, būsto įsigijimo, materialinės padėties pasikeitimo, lemiančio Lietuvos Respublikos paramos būstui įsigyti ar išsinuomoti įstatymo (toliau – Įstatymas) 11 straipsnio 3 dalyje nustatytų pajamų ir turto dydžių viršijimą, apie tai informuoti Nuomotoją;

4.6. už socialinio būsto nuomą Sutartyje nustatyta tvarka Nuomotojui mokėti Sutarties 9 punkte nustatyto dydžio socialinio būsto nuomos mokestį (toliau – Nuomos mokestis);

4.7. Nuomotojui paprašius, per 5 darbo dienas pateikti dokumentus, susijusius su mokesčių už socialiniam būstui teikiamą geriamąjį ir karštą vandenį, elektros energiją, dujas, šiluminę energiją ir komunalines paslaugas (atliekų išvežimą, bendrojo naudojimo patalpų ir teritorijos valymą ir kitas) (toliau – mokesčiai už paslaugas) mokėjimu;

4.8. sudaryti sąlygas Nuomotojui tikrinti nuomojamo socialinio būsto būklę, ar socialinis būstas naudojamas pagal paskirtį ir Sutartį;

4.9. savo lėšomis daryti einamąjį socialinio būsto remontą, kai Nuomotojas, patikrinęs socialinio būsto būklę ir palyginęs su socialinio būsto perdavimo–priėmimo akte apibūdinta socialinio būsto būkle perdavimo Nuomininkui metu, nusprendžia, kad šis remontas yra būtinas. Kitais atvejais Nuomininkas pats sprendžia, ar daryti einamąjį remontą;

4.10. norėdamas pagerinti socialinį būstą, turi gauti rašytinį Nuomotojo leidimą, kuriame gali būti aptariama pagerinimo apimtis, pagerinimo atlikimo terminas, pagerinimui panaudotų lėšų atlyginimo sąlygos;

4.11. pasikeitus (sumažėjus) Nuomininko šeimos narių, kurių sąrašas nurodytas Sutarties 3 punkte, skaičiui, informuoti Nuomotoją ir per Nuomotojo nurodytą laikotarpį persikelti į kitą Nuomotojo suteiktą socialinį būstą, atitinkantį socialinio būsto naudingojo ploto normatyvus, nustatytus Įstatymo 15 straipsnyje;

4.12. atlaisvinti socialinį būstą ir grąžinti jį Nuomotojui ne vėliau kaip per 14 dienų pasibaigus Sutarčiai. Nuomininkas socialinį būstą privalo grąžinti Nuomotojui tvarkingą ir atitinkantį socialinio būsto perdavimo–priėmimo akte perdavimo Nuomininkui metu nustatytą būklę, įvertinant Šalių patvirtintus pakeitimus. Nuomininkas savo sąskaita privalo išgabenti savo turtą iš socialinio būsto ne vėliau kaip per 14 dienų iki socialinio būsto grąžinimo. Kai Nuomininkui išnuomojamas kitas socialinis būstas Sutarties 15 punkte nurodytais atvejais, turto iš socialinio būsto gabenimo išlaidos gali būti apmokamos iš Nuomotojo lėšų.

5. Nuomininkas ir jo šeimos nariai privalo deklaruoti savo gyvenamąją vietą socialiniame būste.

6. Nuomininko šeimos nariai (įskaitant ir buvusius šeimos narius) turi tokias pat teises ir pareigas kaip ir Nuomininkas.

7.Nuomotojas įsipareigoja:

7.1. per 5 darbo dienas nuo Sutarties pasirašymo įregistruoti Sutartį Lietuvos Respublikos nekilnojamojo turto registre, o pasibaigus Sutarties terminui ją išregistruoti;

7.2. laisvą, tinkamą gyventi, kaip tai numatyta pagal Lietuvos Respublikos civilinį kodeksą, ir atitinkantį statybos bei specialiųjų normų (gaisrinės saugos, higienos, sveikatos ir aplinkos) reikalavimus (toliau – specialiųjų normų reikalavimai) socialinį būstą Nuomininkui perduoti pagal socialinio būsto perdavimo–priėmimo aktą ne vėliau kaip per 5 darbo dienas nuo Sutarties pasirašymo;

7.3. kartą per pusmetį tikrinti nuomojamo socialinio būsto būklę, Nuomininkui apie tai pranešti prieš 3 darbo dienas;

7.4. ne rečiau kaip kartą per pusmetį tikrinti, kaip mokami mokesčiai už paslaugas;

7.5. informuoti Nuomininką apie galimybę gauti piniginę socialinę paramą (socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas) nepasiturintiems gyventojams, prireikus informuoti Savivaldybės administracijos padalinį (padalinius), atsakingą (atsakingus) už socialinės paramos administravimą, dėl socialinės paramos Nuomininkui poreikio nustatymo ir teikimo;

7.6. savo lėšomis daryti socialinio būsto kapitalinį remontą, siekiant užtikrinti, kad socialinis būstas būtų tinkamas gyventi ir atitiktų specialiųjų normų reikalavimus;

7.7. prireikus kapitališkai remontuoti ar rekonstruoti socialinį būstą, kai jo negalima remontuoti ar rekonstruoti neiškėlus gyventojų, socialinio būsto kapitalinio remonto ar rekonstravimo metu Nuomininkui ir Sutarties 3 punkte nurodytiems Nuomininko šeimos nariams suteikti kitą gyvenamąją patalpą, atitinkančią specialiųjų normų reikalavimus, apmokant persikėlimo išlaidas;

7.8. užtikrinti daugiabučio namo, kuriame yra socialinis būstas, bendrojo naudojimo patalpų ir komunalinių paslaugų teikimo įrangos, esančios name, funkcionavimą, priežiūrą ir remontą;

7.9. Nuomininką pasirašytinai supažindinti su daugiabučio namo savininkų bendrijos įstatais arba kitokiu dokumentu, kuriame yra nustatytos bendrojo naudojimo patalpų priežiūros, naudojimo, išlaikymo ir kitos taisyklės.

8. Nuomotojas, gavęs Nuomininko pranešimą apie Sutarties nutraukimą, turi teisę patikrinti socialinio būsto būklę ir surašyti šio būsto perdavimo–priėmimo aktą pagal Sutarties priede nurodytą formą. Apie tikrinimo datą ir laiką Nuomotojas praneša Nuomininkui prieš 3 darbo dienas. Nuomininkui pažeidus Sutartį, įvykus avarijai ir (ar) gedimui, Nuomotojas turi teisę į socialinį būstą patekti nedelsdamas.

**III SKYRIUS**

**NUOMOS MOKESTIS IR ATSISKAITYMŲ TVARKA**

9. Nuomos mokestis apskaičiuojamas, vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir Bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“. Nuomos mokestį už vieną kvadratinį metrą sudaro [*Nuomos mokestis skaitmenimis ir žodžiais*]eurų**/**centų per mėnesį. Nuomos mokestį sudaro [*Nuomos mokestis skaitmenimis ir žodžiais*]eurų**/**centų per mėnesį.

10. Nuomos mokestis mokamas už laikotarpį nuo socialinio būsto perdavimo–priėmimo akto pasirašymo dienos.

11. Nuomos mokestį Nuomininkas už pirmąjį mėnesį turi sumokėti ne vėliau kaip iki einamojo mėnesio paskutinės dienos. Visi vėlesni mokėjimai mokami kas mėnesį, ne vėliau kaip iki kito mėnesio 20 dienos.

12. Sutartyje nustatytas Nuomos mokesčio dydis gali būti keičiamas ne dažniau kaip vieną kartą per metus. Pirmą kartą Nuomos mokesčio dydis gali būti keičiamas praėjus dvylikai mėnesių po Sutarties sudarymo.

13. Mokesčius už paslaugas Nuomininkas turi mokėti, vadovaudamasis Valstybės ir savivaldybių gyvenamųjų patalpų nuomininkų atsiskaitymo už šaltą ir karštą vandenį, elektros energiją, dujas, šiluminę energiją ir komunalines paslaugas tvarkos aprašu, patvirtintu Lietuvos Respublikos Vyriausybės 2001 m. liepos 11 d. nutarimu Nr. 876 „Dėl Valstybės ir savivaldybių gyvenamųjų patalpų nuomininkų atsiskaitymo už šaltą ir karštą vandenį, elektros energiją, dujas, šiluminę energiją ir komunalines paslaugas tvarkos aprašo patvirtinimo“.

**IV SKYRIUS**

**SUTARTIES GALIOJIMAS, PAKEITIMAS IR PASIBAIGIMAS**

14. Sutartis įsigalioja nuo jos pasirašymo dienos ir galioja iki Sutarties nutraukimo Sutarties 18 punkte numatytais atvejais.

15. Sutartis gali būti keičiama Nuomininko prašymu keisti savivaldybės būsto nuomos sąlygas ir Lietuvos civiliniame kodekse numatytais atvejais.

16. Nuomininkas dėl Sutarties keitimo kreipiasi į Savivaldybės administraciją ir pateikia prašymą ir prašymo pagrįstumą patvirtinančius dokumentus.

17. Sutartis nutraukiama:

17.1. Šalių susitarimu;

17.2. vienašališkai:

17.2.1. jei nuomininkas nuolat ( ne mažiau kaip tris mėnesius) nemoka buto nuompinigių ar mokesčio už komunalines paslaugas;

18.2.3. Nuomininkui pažeidus bent vieną iš Sutarties 4.1–4.3, 4.5, 4.7–4.11 papunkčiuose nustatytų įsipareigojimų.

19. Sutartį nutraukiant vienašališkai, Sutartį nutraukianti Šalis praneša apie Sutarties nutraukimą kitai Šaliai ne vėliau kaip prieš 2 mėnesius iki Sutarties nutraukimo dienos.

20. Pasibaigus Sutarčiai, Nuomininkas ir jo šeimos nariai iškeldinami Lietuvos Respublikos civilinio kodekso nustatyta tvarka, nesuteikiant kitos gyvenamosios patalpos.

**V SKYRIUS**

**ATSAKOMYBĖ**

21. Jeigu Nuomininkas laiku nesumoka Nuomos mokesčio, jis privalo mokėti Nuomotojui 0,02 procento nuo nesumokėtos sumos dydžio delspinigius už kiekvieną uždelstą dieną. Delspinigių sumokėjimas neatleidžia Nuomininko nuo pagrindinės prievolės, t. y. Nuomos mokesčio sumokėjimo, įvykdymo.

22. Nuomininkas privalo atlyginti Nuomotojui visus nuostolius, kuriuos šis patiria dėl Sutartyje numatytų Nuomininko įsipareigojimų nevykdymo ar netinkamo vykdymo. Nuomininkas atsako už žalą, padarytą socialiniam būstui ar socialinio būsto perdavimo–priėmimo akte nurodytiems daiktams dėl jo ar jo šeimos narių kaltės.

23. Nuomininkas privalo atlyginti žalą pastate, kuriame yra socialinis būstas, esančių butų ir bendrojo naudojimo patalpų savininkams ir (ar) naudotojams, jeigu ji buvo padaryta dėl Nuomininko kaltės ar aplaidumo.

24. Nuomotojas privalo atlyginti Nuomininkui nuostolius, kuriuos šis patiria dėl Sutartyje numatytų Nuomotojo įsipareigojimų nevykdymo ar netinkamo vykdymo.

**VI SKYRIUS**

**BAIGIAMOSIOS NUOSTATOS**

25. Sutartyje vartojamos sąvokos apibrėžtos Civiliniame kodekse, Įstatyme ir Lietuvos Respublikos statybos įstatyme.

26. Šalys gali susitarti ir dėl kitokių Sutarties nuostatų, kurios neprieštarautų imperatyvioms teisės aktų normoms.

27. Ginčai dėl Sutarties, kurie per 14 darbo dienų nuo vienos Šalies pareikšto reikalavimo dėl Sutarties įsipareigojimų vykdymo neišsprendžiami derybų būdu, sprendžiami Lietuvos Respublikos civilinio proceso tvarka.

28. Visa informacija, įspėjimai ar pranešimai, susiję su Sutartimi, Šalims privalo būti pateikiami raštu.

29. Šalys privalo nedelsdamos viena kitą informuoti apie adreso, telefono ryšio numerių ir kitų rekvizitų pasikeitimą.

30. Visi Sutarties pakeitimai, papildymai ir priedai galioja, jeigu yra sudaryti raštu ir pasirašyti abiejų Šalių.

31. Sutartis sudaryta dviem egzemplioriais, po vieną kiekvienai Šaliai.

32. Sutarties priedai:

32.1. socialinio būsto perdavimo–priėmimo aktas, [*lapų skaičius*];

32.2. gyvenamojo namo savininkų bendrijos įstatų arba kitokio dokumento, kuriame nustatytos bendrojo naudojimo patalpų priežiūros, naudojimo, išlaikymo ir kitos taisyklės, kopija, [*lapų skaičius*].

32.3. [*kiti priedai*];

|  |  |
| --- | --- |
| Nuomotojas:  [*juridinio asmens pavadinimas, kodas, buveinės adresas, telefono ryšio Nr., atsiskaitomosios sąskaitos banke Nr., el. p.* ]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas ir pavardė, parašas) | Nuomininkas:  [*vardas ir pavardė, asmens kodas, gyvenamosios vietos adresas, telefono ryšio Nr., el. p.*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė, parašas) |

1. V.

Socialinio būsto nuomos sutarties [*numeris*], priedas

**SOCIALINIO BŪSTO PERDAVIMO–PRIĖMIMO AKTAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data ir numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

[*Juridinio asmens pavadinimas*], pagal Lietuvos Respublikos įstatymus įsteigtas ir veikiantis juridinis asmuo, kodas [*kodas*], kurio registruota buveinė yra [*buveinės adresas*], atstovaujamas [*atstovo* *pareigos, vardas ir pavardė*], veikiančio (-ios) pagal [*dokumentas, kurio pagrindu veikia asmuo*] (toliau − Nuomotojas), perduoda/priima, o [*vardas ir pavardė*], asmens kodas [*asmens kodas*] (toliau − Nuomininkas), priima/perduoda šį socialinį būstą:

1. Socialinio būsto ir priklausinių apibūdinimas: [*adresas, inventorizacijos Nr., bendrasis plotas ir kt. duomenys*].

2. Socialinio būsto ir pagalbinių patalpų techninės būklės apibūdinimas: [*grindų, sienų, lubų, langų, durų, balkonų ir kt. konstrukcijų apibūdinimas*].

3. Socialinio būsto įrenginių techninės būklės apibūdinimas: [*šildymo, geriamojo vandens tiekimo, apšvietimo, santechnikos ir kt. įrenginių apibūdinimas*].

4. Socialinio būsto komunalinių ir susijusių paslaugų apskaitos prietaisų apibūdinimas: [*plombų patikra ir skaitiklių rodmenys socialinio būsto perdavimo–priėmimo metu*].

5. Kito socialiniame būste esančio turto apibūdinimas: [*išvardyti ir įvertinti būklę socialinio būsto perdavimo–priėmimo metu*].

6. Prie šio akto pridedamos šio akto 2, 3 ir 5 punktuose nurodytus objektus apibūdinančios nuotraukos [*vnt.*].

Šis aktas surašytas dviem egzemplioriais, turinčiais vienodą teisinę galią, – po vieną Nuomotojui ir Nuomininkui.

|  |  |  |  |
| --- | --- | --- | --- |
| |  |  | | --- | --- | | Perdavė Nuomotojas / Nuomininkas:  [pareigos, vardas ir pavardė / vardas ir pavardė]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Priėmė Nuomininkas / Nuomotojas:  [vardas ir pavardė / pareigos, vardas ir pavardė]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   –––––––––––––––––––– |  |

Kėdainių rajono savivaldybės būsto ir

socialinio būsto nuomos tvarkos aprašo

2 priedas

**SAVIVALDYBĖS BŪSTO NUOMOS SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data ir numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

[*Juridinio asmens pavadinimas*], pagal Lietuvos Respublikos įstatymus įsteigtas ir veikiantis juridinis asmuo, kodas [*kodas*], kurio registruota buveinė yra [*buveinės* *adresas*], atstovaujamas [*atstovo* *pareigos, vardas ir pavardė*], veikiančio (-ios) pagal [*dokumentas, kurio pagrindu veikia asmuo*] (toliau − Nuomotojas), ir [*vardas ir pavardė*], asmens kodas [*asmens kodas*] / gimimo data [*gimimo data*] (toliau − Nuomininkas), toliau kartu vadinami Šalimis, o kiekvienas atskirai – Šalimi, remdamiesi [*savivaldybės vykdomosios institucijos sprendimas išnuomoti socialinį būstą, sprendimo data ir numeris*], sudaro šią Socialinio būsto nuomos sutartį (toliau – Sutartis):

**I SKYRIUS**

**SUTARTIES DALYKAS**

1. Sutartimi Nuomotojas už mokestį įsipareigoja suteikti Nuomininkui Sutartyje nustatyta tvarka ir sąlygomis valdyti ir naudoti savivaldybės būstą, kurį apibūdinantys duomenys nurodyti Sutarties 2 punkte (toliau – savivaldybės būstas), o Nuomininkas įsipareigoja naudotis savivaldybės būstu pagal paskirtį, nurodytą Sutarties 3 punkte, ir mokėti nuomos mokestį.

2. Savivaldybės būstą apibūdinantys duomenys:

2.1. adresas: [*savivaldybė, seniūnija, gyvenamoji vietovė ir kodas, gatvė, pastato Nr., korpuso Nr., buto Nr.*];

2.2. unikalus Nr.: [*numeris*];

2.3. bendrasis ir naudingasis plotas, išreikštas kvadratiniais metrais: [*plotas skaičiais ir žodžiais*];

2.4. kambarių skaičius: [*skaičius skaitmenimis ir žodžiais*];

2.5. savivaldybės būsto priklausiniai: [*išvardyti ir nurodyti jų skaičių bei paskirtį*].

3. Šalys susitaria, kad Nuomininkui nuomojamo savivaldybės būsto paskirtis yra jame gyventi Nuomininkui ir jo šeimos nariams: [*vardas (-ai), pavardė (-ės), gimimo data (-os) arba asmens kodas (-ai), giminystės ryšys (-iai)*].

**II SKYRIUS**

**ŠALIŲ TEISĖS IR PAREIGOS**

4. Nuomininkas įsipareigoja:

4.1. naudoti savivaldybės būstą tik pagal paskirtį, numatytą Sutarties 3 punkte, jį prižiūrėti ir laikyti tvarkingą, laikytis teisės aktuose nustatytų taisyklių, susijusių su savivaldybės būsto ir (ar) pastato, kuriame yra savivaldybės būstas, eksploatavimu ir priešgaisrinės saugos reikalavimais, nustatytais pastatui ir savivaldybės būstui, neperleisti savivaldybės būsto nuomos teisės ir nesubnuomoti savivaldybės būsto;

4.2. savivaldybės būstu naudotis nepažeidžiant kitų pastate, kuriame yra savivaldybės būstas, esančių butų ir bendrojo naudojimo patalpų savininkų ir (ar) naudotojų teisių bei teisėtų interesų;

4.3. per 30 kalendorinių dienų nuo gyvenamosios vietos pakeitimo, būsto įsigijimo apie tai informuoti Nuomotoją;

4.4. už savivaldybės būsto nuomą Sutartyje nustatyta tvarka Nuomotojui mokėti Sutarties 9 punkte nustatyto dydžio savivaldybės būsto nuomos mokestį (toliau – Nuomos mokestis);

4.5. Nuomotojui paprašius, per 5 darbo dienas pateikti dokumentus, susijusius su mokesčių už savivaldybės būstui teikiamą geriamąjį ir karštą vandenį, elektros energiją, dujas, šiluminę energiją ir komunalines paslaugas (atliekų išvežimą, bendrojo naudojimo patalpų ir teritorijos valymą ir kitas) (toliau – mokesčiai už paslaugas) mokėjimu;

4.6. sudaryti sąlygas Nuomotojui tikrinti nuomojamo savivaldybės būsto būklę, ar savivaldybės būstas naudojamas pagal paskirtį ir Sutartį;

4.7. savo lėšomis daryti einamąjį savivaldybės būsto remontą;

4.8. norėdamas pagerinti savivaldybės būstą, turi gauti rašytinį Nuomotojo leidimą, kuriame gali būti aptariama pagerinimo apimtis, pagerinimo atlikimo terminas, pagerinimui panaudotų lėšų atlyginimo sąlygos;

4.9. atlaisvinti savivaldybės būstą ir grąžinti jį Nuomotojui ne vėliau kaip per 30 kalendorinių dienų pasibaigus Sutarčiai. Nuomininkas savivaldybės būstą privalo grąžinti Nuomotojui tvarkingą ir atitinkantį savivaldybės būsto perdavimo–priėmimo akte perdavimo Nuomininkui metu nustatytą būklę, įvertinant Šalių patvirtintus pakeitimus. Nuomininkas savo sąskaita privalo išgabenti savo turtą iš savivaldybės būsto ne vėliau kaip per 14 dienų iki savivaldybės būsto grąžinimo.

5. Nuomininkas ir jo šeimos nariai privalo deklaruoti savo gyvenamąją vietą savivaldybės būste.

6. Nuomininko šeimos nariai, įrašyti nuomos sutartyje, turi tokias pat teises ir pareigas kaip ir Nuomininkas.

7.Nuomotojas įsipareigoja:

7.1. per 5 darbo dienas nuo Sutarties pasirašymo įregistruoti Sutartį Lietuvos Respublikos nekilnojamojo turto registre, o pasibaigus Sutarties terminui ją išregistruoti;

7.2. tikrinti nuomojamo savivaldybės būsto būklę;

7.3. norėdamas patekti į savivaldybės būstą, Nuomininkui apie tai pranešti ne vėliau kaip prieš 3 darbo dienas, išskyrus atvejus, kai Nuomininkas pažeidė Sutartį arba kai įvyko avarija ar gedimas, arba buvo gautas skundas;

7.4. savo lėšomis daryti savivaldybės būsto kapitalinį remontą, siekiant užtikrinti, kad savivaldybės būstas būtų tinkamas gyventi ir atitiktų specialiųjų normų reikalavimus;

7.5. prireikus kapitališkai remontuoti ar rekonstruoti savivaldybės būstą, kai jo negalima remontuoti ar rekonstruoti neiškėlus gyventojų, savivaldybės būsto kapitalinio remonto ar rekonstravimo metu Nuomininkui ir Sutarties 3 punkte nurodytiems Nuomininko šeimos nariams suteikti kitą gyvenamąją patalpą, atitinkančią specialiųjų normų reikalavimus, apmokant persikėlimo išlaidas;

7.6. apmokėti už daugiabučio namo, kuriame yra savivaldybės būstas, bendrojo naudojimo patalpų ir komunalinių paslaugų teikimo įrangos, esančios name, funkcionavimą, priežiūrą ir remontą;

8. Nuomotojas, gavęs Nuomininko pranešimą apie Sutarties nutraukimą, turi teisę patikrinti savivaldybės būsto būklę ir surašyti šio būsto perdavimo–priėmimo aktą pagal Sutarties priede nurodytą formą. Apie tikrinimo datą ir laiką Nuomotojas praneša Nuomininkui ne vėliau kaip prieš 3 darbo dienas. Nuomininkui pažeidus Sutartį, įvykus avarijai ir (ar) gedimui, Nuomotojas turi teisę į savivaldybės būstą patekti nedelsdamas.

**III SKYRIUS**

**NUOMOS MOKESTIS IR ATSISKAITYMŲ TVARKA**

9. Nuomos mokestis apskaičiuojamas, vadovaujantis Savivaldybės būsto, savivaldybės būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir Bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“. Nuomos mokestį už vieną kvadratinį metrą sudaro [*Nuomos mokestis skaitmenimis ir žodžiais*]eurų **/** centų per mėnesį. Nuomos mokestį sudaro [*Nuomos mokestis skaitmenimis ir žodžiais*]eurų **/** centų per mėnesį.

10. Nuomos mokestis mokamas už laikotarpį nuo savivaldybės būsto perdavimo–priėmimo akto pasirašymo dienos.

11. Nuomos mokestį Nuomininkas už pirmąjį mėnesį turi sumokėti ne vėliau kaip iki einamojo mėnesio paskutinės dienos. Visi vėlesni mokėjimai mokami kas mėnesį, ne vėliau kaip iki kito mėnesio 20 dienos.

12. Sutartyje nustatytas Nuomos mokesčio dydis gali būti keičiamas ne dažniau kaip vieną kartą per metus. Pirmą kartą Nuomos mokesčio dydis gali būti keičiamas praėjus dvylikai mėnesių po Sutarties sudarymo.

13. Mokesčius už paslaugas Nuomininkas turi mokėti, vadovaudamasis Valstybės ir savivaldybių gyvenamųjų patalpų nuomininkų atsiskaitymo už šaltą ir karštą vandenį, elektros energiją, dujas, šiluminę energiją ir komunalines paslaugas tvarkos aprašu, patvirtintu Lietuvos Respublikos Vyriausybės 2001 m. liepos 11 d. nutarimu Nr. 876 „Dėl Valstybės ir savivaldybių gyvenamųjų patalpų nuomininkų atsiskaitymo už šaltą ir karštą vandenį, elektros energiją, dujas, šiluminę energiją ir komunalines paslaugas tvarkos aprašo patvirtinimo“.

**IV SKYRIUS**

**SUTARTIES GALIOJIMAS, PAKEITIMAS IR PASIBAIGIMAS**

14. Sutartis įsigalioja nuo jos pasirašymo dienos ir galioja iki Sutarties nutraukimo Sutarties 15 punkte numatytais atvejais.

15. Sutartis nutraukiama:

15.1. Šalių susitarimu;

15.2. vienašališkai:

15.2.1. jeigu Nuomininkas nuolat ( ne mažiau kaip tris mėnesius) nemoka buto nuompinigių ar mokesčio už komunalines paslaugas;

15.2.3. Nuomininkui pažeidus bent vieną iš Sutarties 4.1–4.3, 4.5, 4.7–4.8 papunkčiuose nustatytų įsipareigojimų.

16. Sutartį nutraukiant vienašališkai, Sutartį nutraukianti Šalis praneša apie Sutarties nutraukimą kitai Šaliai ne vėliau kaip prieš 2 mėnesius iki Sutarties nutraukimo termino.

17. Pasibaigus Sutarčiai ar nutraukus sutartį, Nuomininkas ir jo šeimos nariai iškeldinami Civilinio kodekso nustatyta tvarka, nesuteikiant kitos gyvenamosios patalpos.

**V SKYRIUS**

**ATSAKOMYBĖ**

18. Jeigu Nuomininkas laiku nesumoka Nuomos mokesčio, jis privalo mokėti Nuomotojui 0,02 procento nuo nesumokėtos sumos dydžio delspinigius už kiekvieną uždelstą dieną. Delspinigių sumokėjimas neatleidžia Nuomininko nuo pagrindinės prievolės, t. y. Nuomos mokesčio sumokėjimo, įvykdymo.

19. Nuomininkas privalo atlyginti Nuomotojui visus nuostolius, kuriuos šis patiria dėl Sutartyje numatytų Nuomininko įsipareigojimų nevykdymo ar netinkamo vykdymo. Nuomininkas atsako už žalą, padarytą savivaldybės būstui ar savivaldybės būsto perdavimo–priėmimo akte nurodytiems daiktams dėl jo ar jo šeimos narių kaltės.

20. Nuomininkas privalo atlyginti žalą pastate, kuriame yra savivaldybės būstas, esančių butų ir bendrojo naudojimo patalpų savininkams ir (ar) naudotojams, jeigu ji buvo padaryta dėl Nuomininko kaltės ar aplaidumo.

**VI SKYRIUS**

**BAIGIAMOSIOS NUOSTATOS**

22. Sutartyje vartojamos sąvokos apibrėžtos Civiliniame kodekse, Įstatyme ir Lietuvos Respublikos statybos įstatyme.

23. Šalys gali susitarti ir dėl kitokių Sutarties nuostatų, kurios neprieštarautų imperatyvioms teisės aktų normoms.

24. Ginčai dėl Sutarties, kurie per 14 darbo dienų nuo vienos Šalies pareikšto reikalavimo dėl Sutarties įsipareigojimų vykdymo neišsprendžiami derybų būdu, sprendžiami Lietuvos Respublikos civilinio proceso tvarka.

25. Visa informacija, įspėjimai ar pranešimai, susiję su Sutartimi, Šalims privalo būti pateikiami raštu.

26. Šalys privalo nedelsdamos viena kitą informuoti apie adreso, telefono ryšio numerių ir kitų rekvizitų pasikeitimą.

27. Visi Sutarties pakeitimai, papildymai ir priedai galioja, jeigu yra sudaryti raštu ir pasirašyti abiejų Šalių.

28. Sutartis sudaryta dviem egzemplioriais, po vieną kiekvienai Šaliai.

29. Sutarties priedai:

29.1. savivaldybės būsto perdavimo–priėmimo aktas, [*lapų skaičius*];

29.2. gyvenamojo namo savininkų bendrijos įstatų arba kitokio dokumento, kuriame nustatytos bendrojo naudojimo patalpų priežiūros, naudojimo, išlaikymo ir kitos taisyklės, kopija, [*lapų skaičius*].

29.3. [*kiti priedai*].

|  |  |
| --- | --- |
| Nuomotojas:  [*juridinio asmens pavadinimas, kodas, buveinės adresas, telefono ryšio Nr., atsiskaitomosios sąskaitos banke Nr., el. p.*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas ir pavardė, parašas) | Nuomininkas:  [*vardas ir pavardė, asmens kodas, gyvenamosios vietos adresas, telefono ryšio Nr., el. p.*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė, parašas) |

1. V.

Savivaldybės būsto nuomos sutarties [*numeris*]

priedas

**SAVIVALDYBĖS BŪSTO PERDAVIMO–PRIĖMIMO AKTAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data ir numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

[*Juridinio asmens pavadinimas*], pagal Lietuvos Respublikos įstatymus įsteigtas ir veikiantis juridinis asmuo, kodas [*kodas*], kurio registruota buveinė yra [*buveinės adresas*], atstovaujamas [*atstovo* *pareigos, vardas ir pavardė*], veikiančio (-ios) pagal [*dokumentas, kurio pagrindu veikia asmuo*] (toliau − Nuomotojas), perduoda / priima, o [*vardas ir pavardė*], asmens kodas [*asmens kodas*] (toliau − Nuomininkas), priima / perduoda šį savivaldybės būstą:

1. Savivaldybės būsto ir priklausinių apibūdinimas: [*adresas, inventorizacijos Nr., bendrasis plotas ir kt. duomenys*].

2. Savivaldybės būsto ir pagalbinių patalpų techninės būklės apibūdinimas: [*grindų, sienų, lubų, langų, durų, balkonų ir kt. konstrukcijų apibūdinimas*].

3. Savivaldybės būsto įrenginių techninės būklės apibūdinimas: [*šildymo, geriamojo vandens tiekimo, apšvietimo, santechnikos ir kt. įrenginių apibūdinimas*].

4. Savivaldybės būsto komunalinių ir susijusių paslaugų apskaitos prietaisų apibūdinimas: [*plombų patikra ir skaitiklių rodmenys savivaldybės būsto perdavimo–priėmimo metu*].

5. Kito savivaldybės būste esančio turto apibūdinimas: [*išvardyti ir įvertinti būklę savivaldybės būsto perdavimo–priėmimo metu*].

6. Prie šio akto pridedamos šio akto 2, 3 ir 5 punktuose nurodytus objektus apibūdinančios nuotraukos [*vnt.*].

Šis aktas surašytas dviem egzemplioriais, turinčiais vienodą teisinę galią, – po vieną Nuomotojui ir Nuomininkui.

|  |  |
| --- | --- |
| Perdavė Nuomotojas / Nuomininkas:  [pareigos, vardas ir pavardė / vardas ir pavardė, parašas]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Priėmė Nuomininkas / Nuomotojas:  [vardas ir pavardė / pareigos, vardas ir pavardė, parašas]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Kėdainių rajono savivaldybės tarybai

**AIŠKINAMASIS RAŠTAS**

**DĖL Kėdainių rajono savivaldybės tarybos 2019 m. GRUODŽIO 20 d. sprendimo Nr. TS-279 „DĖL KĖDAINIŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2020-10-

Kėdainiai

**Parengto sprendimo projekto tikslai:**

Pakeisti Kėdainių rajono savivaldybės būsto ir socialinio būsto nuomos tvarkos aprašą.

**Sprendimo projekto esmė**, **rengimo priežastys ir motyvai:**

Lietuvos Respublikos Seimas 2020 m. gegužes 7 d. priėmė Paramos būstui įsigyti ar išsinuomoti įstatymo Nr. XII-1215 2, 5,10, 12, 14, 16, 17, 18 ir 29 straipsnių pakeitimus. Remiantis įstatymo pakeitimais keičiami Kėdainių rajono savivaldybės būsto ir socialinio būsto nuomos tvarkos aprašo. atitinkamas punktas, kuriame :

- papildoma, kad savivaldybės būstas, atsižvelgiant į socialinio būsto poreikį, savivaldybės tarybos ar jos įgaliotos savivaldybės administracijos sprendimu įrašomas į savivaldybės socialinio būsto fondą ir naudojamas teisę į socialinio būsto nuomą turintiems asmenims ar šeimoms aprūpinti būstu išnuomoti.

- patikslinama, kad Savivaldybės administracija sudaro fizinių ir juridinių asmenų, pageidaujančių asmenis ir šeimas aprūpinti būstu, nuomojamų būstų sąrašą. Informacija apie tokius būstus skelbiama Savivaldybės interneto svetainėje.

**Lėšų poreikis:**

Nėra

**Laukiami rezultatai:**

Patvirtintus teikiamą sprendimo projektą, bus įgyvendintos Įstatymo nuostatos.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Socialines paramos skyriaus vedėja Jūratė Blinstrubaitė